د پکتیا ولایت 20 تنه رضاکارانو ته د ظرفیت لوړونې دوه ورځینی ورکشاپ پیل شو ! د افغانی سرې مېاشتې ټولنې د مرکزی سویل لویدیځ زون اړوند د پکتیا ولایتی څانګه کې نن چهارشنبه د روان 1444 سپوږمیز کال د رجب المرجب د میاشتې په 10 مه نېټه په رونیز او ښونیز کلوب کې 20 تنه رضاکارانو ته د ظرفیت لوړونې دوه ورځینی ورکشاپ په لار واچول شو. یاد ورکشاپ د کلوپ مدیر له لوری د قرانکریم د څو مبارکو ایتونو په تلاوت سره پیل شو. ورپسی د پکتیا ولایت د سرې میاشتې د ارشاد او دعوت مدیر مفتی حبیب الله ( مختار) له لوری د یاد پروګرام پر اهمیت هر اړخیزه وینا وشوه او یاد پروګرام یې د رضاکارانو لپاره خورا مهم وباله ورپسې دنشراتو مدیریت له لور دسرې میاشتې تاریخچې تر عنوان لندی ترتیب شوی پریزنټیشن وړاندی شوو همدا شان د مرکزی سویل لویدیځ زون د غړیتوب او رضاکارانو او د مرکزی دفتر د رضاکارانو ارزیابې او تحلیل عمومې مدیر انو له لوری یادو 20 رضاکارانو ته د اجنډا مطابق ترتیب شوی پریزنټیشنونه جریان لرې چې دوه ورځی به دوام ولری. په درنښت